Coordenadas: 41°54′02″N 12°29′44″L﻿ / ﻿41.90056, -12.49556

Fachada do Teatro dell'Opera.
O **Teatro dell'Opera di Roma** é un teatro de ópera en Roma, Italia. Orixinalmente aberto ó público en novembro de 1880 como *Teatro Costanzi*, sufriu varios cambios de nome así como diversas melloras. No presente ten unha capacidade de 1 600 persoas.

Historia
--------

O teatro da Ópera de Roma foi orixinalmente coñecido como **Teatre Costanzi** polo seu construtor, o empresario Domenico Costanzi (1810-1898). Foi financiado privadamente por Constanzi, quen lle encargou o proxecto ó arquitecto milanés Achille Sfondrini (1836-1900), un especialista na construción e renovación de teatros. Sfondrini prestou especial atención no seu proxecto á acústica da sala, que orixinalmente tiña unha capacidade de 2 212 espectadores, planta de ferradura, tres pisos de palcos, un anfiteatro e dúas galerías, que remataban nunha cúpula decorada con frescos de Annibale Brugnoli.

Costanzi encargouse persoalmente da xestión do teatro, e durante o seu mandato producíronse importantes estreas mundiais, como o de *Cavalleria rusticana*, de Pietro Mascagni. Coa morte de Costanzi, o seu fillo Enrico fíxose cargo da empresa do teatro, producíndose na súa etapa o maior acontecemento da historia do teatro: a estrena de *Tosca*, de Giacomo Puccini (14 de xaneiro de 1900).

En 1907, o Teatro Costanzi foi adquirido polo empresario Walter Mocchi. A partir de 1912, a esposa de Mocchi, a soprano Emma Carelli encargouse da dirección. Durante a súa xestión pode destacarse a primeira representación en Italia de *Parsifal*, de Wagner, e a visita dos Ballets Rusos de Sergei Diagilev.

En 1926, o teatreo foi adquirido polo concello de Roma, que cambio o seu nome por **Teatro Real dell'Opera.** Foi parcialmente reconstruído e reaberto o 27 de febreiro de 1928 con *Il Nerone*, de Arrigo Boito. A reconstrución consistiu, a grandes trazos, no derrubo do anfiteatro, para engadir un cuarto piso de palcos, a redecoración de toda a sala, ademais da instalación dunha gran lámpada, de cristal de Murano, de 6 metros de diámetro. Ademais, no exterior, abriuse unha nova entrada principal na actual Piazza Beniamino Gigli.

Despois da proclamación da república, o nome do teatro cambiou a **Teatro dell'Opera.** En 1958, por mor da celebración dos Xogos Olímpicos en 1960, fíxose unha segunda reconstrución, que cambiou radicalmente o estilo do exterior, construíndo a fachada actual e a entrada. Mantendo a lendaria acústica da sala, restaurouse a decoración en estuco, instalouse un sistema de aire acondicionado, ampliouse o proscenio e deixouse a súa capacidade en 1 600 butacas.

Notas
-----

1. ↑  "Teatro dell'Opera in Rome, Toni Servillo for "Egmont"" *Teatrio Online*. Consultado o 30 de maio de 2017.
2. ↑  "Historia del Teatro". *Web da Ópera de Roma*. Arquivado dende o orixinal o 08 de outubro de 2011. Consultado o 29 de decembro de 2011.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Teatro dell'Opera di Roma Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Ópera*** |

### Ligazóns externas

* Páxina oficial *(en italiano)*

|  |  |
| --- | --- |
| Control de autoridades | 
* Wd: Q1050350
* MusicBrainz: ID

 |